  Виталий Пронин Вань ёросъёс пӧлын пудо сиён тужгес чырмыт дасяло Сарапул ёросысь хозяйствоосын. Котькуд животлы 28,3 центнер люкаськемын ни, чакламлэсь со ог 3 центнерлы ятыргес. Пудо сиён йырлы быдэ 28,3 центнер люкаськиз.Ёросын 5 бадӟым предприятиос вань. Кылсярысь, «Девятовоын» ог 2 сюрс йыр сюро таза пудозы. Туэ ӝыны ар куспын705 скаллэсь 1 сюрс 873 тонна йӧл кыскыны пӧрмытӥзы ни. — Эшшо но тросгес йӧл басьтон вылысь пудоез, возь вылэ поттатэк, гидын сюдон вылэ выжыны малпаськомы. Соин ик1,5 арлы пудо сиён дасяськомы. Сенаж лэсьтӥмы ни. Кылиз на силос дасяны. Но кукуруза вуымтэ на, — шуэ «Девятово» хозяйствоен кивалтӥсь Андрей Быков. Гурт удысъя но сиён-юонъя министр Ольга Абрамова, ужамзэс чакланы вуылыкуз, пусйиз: шаерамы пудо сиён дасян ӝыныез быдэстэмын ни. Сенаж чакламлэсь 84 процент дасямын. Котькуд пудо йырлы ог 20 центнер сиён люкамын ни. Туэ гуртоослы куазен но удалтэ. Ужъёсты эшшо но чырмытгес быдэстыны луысал, техника сямзэ ӧй возьматъясал ке. Техниказэс выльдыны гуртоослы ог 100 миллион манет субсидия висъяське. Валамон ни: та уг тырмы. Котьма ке но арлы быдэ хозяйствоос пӧрмыто 140 трактор басьтыны. Со сяна, пудо сиён дасяны — 34 комбайн но сомында ик ю тысь калтыны комбайн. Елена Сараматова  